આ બનાવની વિસ્તૃત માહિતી આપતાં લિફ્ટમાં ફસાઈ ગયેલા અને ઘાટકોપરમાં રેડીમેડ ગાર્મેન્ટ્સનું કામ કરતા ૪૧ વર્ષના મયૂર મહેતાએ ‘મિડ-ડે’ને કહ્યું હતું કે ‘ગઈ કાલે બપોરે હું બિઝનેસના કામે મસ્જિદ બંદર જવા માટે નીકળ્યોહતો. ઘાટકોપર (ઈસ્ટ)ના સ્કાયવૉક અને પ્લૅટફૉર્મ સાથે સંકળાયેલી લિફ્ટમાં હું અને મારી સાથે અન્ય ત્રણ જણ પ્લૅટફૉર્મ પર જવા માટે નીચે ઊતરી રહ્યા હતા. એ સમયે અચાનક લિફ્ટ અટકી ગઈ હતી. લિફ્ટમાં પંખો ચાલતો ન હોવાથી અમે પરસેવે રેબઝેબ થઈ ગયા હતા.’